Jerzy Kukuczka
<s>Jerzy Kukuczka (24 mart 1948, Katowice, Poljska – 24 oktobar 1989, Lhotse, Nepal) bio je poljski alpinista.</s><s>Godine 1987. postao je drugi čovjek (poslije Reinhold Messnera), koji je ispenjao sve vrhove preko 8000 m. u vremenu manje od 8 godina.</s><s>Međunarodni olimpijski komitet odlikovao ga je srebrnom medaljom za vrijeme Olimpijske igre u Kalgariju|Olimpijskih igara u Kalgariju 1988. god.</s><s>Reinhold Messner je odbio primiti zlatnu medalju.</s><s>Od 14 vrhova, 4 je ispenjao u zimskim uslovima, a 9 novim rutama.</s><s>Zajedno sa Tadeusz Piotrowskim, popeo se na K2 novom rutom (Poljska linija), koju još niko nije ponovio.</s>

<s>Počeo se penjati 1965 u Planinarskom društvu u Katovicama.</s><s>Slijedeće godine završio je planinarski kurs u Tatrama.</s><s>U Dolomitima je sa partnerima ispenjao novi smjer (Poljski pravac).</s><s>Tom prilikom pogodio ga je kamen i ležao je u bolnici.</s><s>Poslije 6 dana vratio se na planinu i ispenjao još jedan novi smjer.</s><s>Ponovo je došao slijedeće zime i ispenjao prvi zimski uspon na južnoj strani Marmolada d'Ombretta.</s>

<s>Godine 1973. otišao je na Mont Blanc gdje je sa Wojciech Kurtykom i Marek Lukaszewskim ispenjao novu rutu na Petit Jean-u.</s><s>Slijedeće godine popeo se na Denali u Aljaskoj.</s>

<s>Član poljske ekspedicije na Hindukush postao je 1976. god.</s><s>Ispenjao je solo Kohe Awal i Kohe Tez, a dvije godine kasnije još 2 uspona.</s>

<s>U Himalaje je otišao prvi put 1977. god. i redovno išao dok nije poginuo 1989. na Lhotseu.</s><s>Kukuczka je drugi čovjek (poslije Reinhold Messnera), koji je ispenjao sve vrhove preko 8.000 m, 4 u zimskim uslovima, i 9 novim rutama.</s><s>Nanga Parbat - 1977, neuspješan pokušaj
 Lhotse - 1979, klasična ruta
 Mount Everest - 1980, 17. februara Leszek Cichy i Krzysztof Wielicki izveli su prvi zimski uspon na Mount Everest.</s><s>Ekspediciju je vodio Andrzej Zawada, a istovremeno je pravio plan za slijedeću ekspediciju.</s><s>Nakon samo mjesec dana priprema u Poljskoj Zawada je doveo novu ekspediciju.</s><s>Andrzej Czok i Jerzy Kukuczka osvojili su  Everest 19. maja, 1980. penjući se novom rutom po Jugozapadnoj strani (Pillar strana).</s><s>Bio je to jedini uspon prilikom kojeg je Kukuczka koristio dodatni kisik prilikom uspona na 14 vrhova.</s><s>Makalu - 1981, nova ruta, solo
 Broad Peak - 1982, klasična ruta, alpski stil, sa Wojciech Kurtyka
 Gasherbrum I i Gasherbrum II - 1983, nova ruta u alpskom stilu, zajedno sa Wojciech Kurtykom
 Broad Peak - 1984, nova ruta, alpski stil, zajedno sa Wojciech Kurtykom
 Dhaulagiri - 1985, 21, januar, prvi zimski uspon sa, Andrzej Czokom, na povratku je zalutao pa je imao neprijatno bivakovanje bez šatora.</s><s>Cho Oyu - 19985, 15. februar, drugi zimski uspon, nova ruta, sa Maciej Berbeka, Maciej Pawlikowski i Andrzej Heinrich
 Nanga Parbat - 1985, nova ruta
 Kangchenjunga - 1986, klasična ruta, prvi zimski uspon, partner Krzysztof Wielicki.</s><s>K2 - 1986, nova ruta, alpski stil, zajedno sa Tadeusz Piotrowskim.</s><s>Piotrowski i Jerzy Kukuczka popeli su se 08.06 1986. južnom stranom na K2 (poljska ruta), jednom teškom i vrlo opasnom rutom, prepunom ledenih blokova i sklonoj lavinama. (Reinhold Messner ju je nazvao ludom) Bili su članovi jedne međunarodne ekspedicije koju je organizovao Karl Maria Herrligkoffer i koja je pošla u osvajanje dva vrha, Broad Peak i K2.</s><s>U ekipi na K2, osim njih dvojice bila su trojica Švicaraca i jedan Nijemac.</s><s>Krenuli su 9. juna i nakon podizanja Kampa 1 na 6000 m. dvojica Švicaraca su odustali.</s><s>Slijedećeg dana fiksirali su užad po ledenom grebenu do visine 6.200 m. Tu je odustao i treći Švicarac.</s><s>Dvadesetprvog juna odustao je i Nijemac.</s><s>Loše vrijeme primoralo je i njih dvojicu da se vrate u Bazni kamp. na novi uspon krenulu su 7. jula, a dan kasnije bili su na vrhu.</s><s>Dva dana kasnije, prilikom silaska Abruzzi grebenom, Piotrowski je poginuo jer su mu otpali čepovi na cipelama.</s><s>Manaslu - 1986, nova ruta, alpski stil, sa Artur Hajzerom 
 Annapurna I - 1987, prvi zimski uspon
 Shishapangma - 1987, nova ruta, alpski stil</s>

<s>Posljednji uspon 
Kukuczka je poginuo prilikom uspona južnom stranom na vrh Lhotse 24. oktobra 1989.</s><s>Nalazio se na visini oko 8.200 metara kada mu je puklo uže od 6 mm. koje je kupio u trgovini u Katmanduu (tako je izjavio njegov partner Ryszard Pawlowski).</s><s>To su uže koristili jer se glavno uže zaglavilo u stijeni i bilo neupotrebljivo za daljni uspon.</s><s>Kada je izgubio oslonac ispod nogu, uže se prerezalo ili puklo i Kukuczka je pao u dubinu od 2000 m. Njegovo tijelo nije nikad nađeno.</s><s>Iza sebe je ostavio suprugu i dvoje djece.</s><s>Jedno će se kasnije popeti na Mount Everest.</s>

<s>Napisao je knjigu Moj vertikalni svijet.</s>

<s>Reference</s>

<s>Poljski planinari
Osvajači Mount Everesta
Osvajači vrhova preko 8.000 m.
Rođeni 1948.</s>

